திருப்பூர்::திருப்பூரில் அமைச்சர் ஆனந்தன், எம்.பி. சிவசாமி ஆதரவாளர்களுக்கிடையேயான கோஷ்டி பூசலில், ஜெயலலிதா படத்துடனான பேனர் கிழிக்கப்பட்டதால் பரபரப்பு ஏற்பட்டது. திருப்பூர் அதிமுகவில் அமைச்சர் ஆனந்தன் மற்றும் எம்.பி. சிவசாமி ஆகியோரது ஆதரவாளர்கள் 2 கோஷ்டிகளாக செயல்பட்டு வருகின்றனர். சிவசாமியின் ஆதரவாளர்கள் சிலர், சங்கரன்கோவில் இடைத்தேர்தல் வெற்றியையொட்டி முதல்வர் ஜெயலலிதா படத்துடன் மெகா பேனர்களை, புஷ்பா ஜங்ஷன் மற்றும் காங்கயம் ரோடு, சி.டி.சி. கார்னர் பகுதியில் வைத்திருந்தனர். சிவசாமி, மேயர் விசாலாட்சி உள்ளிட்டோரின் படங்களுடனான இந்த பேனர்களில், மாவட்ட செயலாளரும், அமைச்சருமான ஆனந்தன், துணை மேயர் குணசேகரன் ஆகியோரது படங்கள் இடம்பெறவில்லை.இந்நிலையில், நேற்று இரவு 9.30 மணியளவில் திடீரென மெகா பேனர்கள் கிழித்து அகற்றப்பட்டுள்ளன.